โรบินสันปลื้ม ปีนี้โตเกินเป้าทุ่มลงทุน2ปี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — โรบินสันปีนี้ยอดขายมาร์จินโตเกินเป้า หลังผู้ซื้อมั่นใจกล้าซื้อสินค้ามากขึ้น ปีหน้าทุ่มงบ 1,600 ล้านเปิดสาขาเพิ่ม 3 แห่ง
นายปริวัต โสภาษิต ผู้ช่วยกรรมการผู้จัดการใหญ่ สายการเงิน บริษัท ห้างสรรพสินค้าโรบินสัน (ROBINS) เปิดเผยว่า ยอดขายของบริษัทปีนี้จะขยายตัว 1314% สูงกว่าเป้าหมายที่ตั้งไว้ 12% และความสามารถในการทำกำไรสูงขึ้นด้วย โดยคาดว่าอัตรากำไรขั้นต้นในปีนี้จะอยู่ที่ 23.6% สูงจากปีก่อนอยู่ที่ 23.4%
สาเหตุที่ยอดขายและความสามารถในการทำกำไรที่ดีขึ้นมาจากกำลังซื้อของผู้บริโภคเติบโตขึ้นและบริษัทขยายสาขาเพิ่มขึ้น
นอกจากนี้ บริษัทจะมีกำไรพิเศษจากการนำเงินสำรองที่เคยตั้งไว้กลับเข้ามารับรู้เป็นกำไรในไตรมาสแรก 448 ล้านบาท และภาษีอีก 70 ล้านบาท
สำหรับเป้าหมายปี 2554 ตั้งงบลงทุนไว้ที่ 1,600–1,700 ล้านบาท เพื่อเปิดสาขาใหม่ 3 สาขา และปี 2555 จะลงทุน 1,9002,000 ล้านบาท เพื่อใช้ในการเปิดสาขาใหม่อีก 4 สาขา
“แหล่งเงินจะมาจากกระแสเงินสดที่แต่ละปีจะมีกำไรก่อนหักภาษีและค่าเสื่อม (อีบิตดา) 1,8002,000 ล้านบาท เพียงต่อการลงทุน” นายปริวัต กล่าว
สำหรับสาขารัชดาภิเษกจะสิ้นสุดสัญญาเช่าในเดือน เม.ย. 2555 อยู่ระหว่างเจรจา หากไม่สำเร็จก็ไม่กระทบเพราะสาขาใหม่จะเปิดให้บริการ และสาขารัชดาฯ สร้างรายได้ในสัดส่วน 5% ของยอดขายรวมเท่านั้น